هەورامییەکۍ هەمیشە بە ژیۋگەدۆستی و پارێزنای ژیۋگەی، دار و دەرختی ئەشناسیێنۍ و فرە گرنگیشان بە سەوزایی دان. ئانەیچە پاسەش کەردەن سەرزەمین و زادگاو هەورامییەکان کە هەورامانەن پەڕ جە باغۍ و دارستانۍ و سەروزایی ببۆنە.
جە چوارچۋەو پارێزنای ژیوگەی و دارستانەکانو هەورامانییەنە، چند گەنجۍ هەورامانی کە سەر بە گروپو ژیۋگادۆستی (ژیۋایوە)یەنۍ، ئەۋاۋەجەمی و وێبەخشانه دەستشاندان پارێزنای داربەلوە بە تەمەنەکانو دارستانەکانو دەوروبەرو دەگاو (هێڵامپۍ). گەنجەکۍ بە بە دروستکەردەو تەڵانا و دیوارۍ تەۋەنینۍ، دار بەلوەکان جە فەوتیای و دلێنەشییەی ڕزگارۍ مکەرانۍ. گروپەکە بە ئی جۆرە دووبارە ژیۋای بە داربەلواکان مبەخشاوە و؟نمازانۍ دارستانەکۍ دلێنەبشانۍ.
سەرچەمە/ ئاژین تیڤی
